Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2688

g) a keletkezõ radioaktív anyagok mennyiségének és koncentrációjának csökkentésére, továbbá az átmeneti tároló belüli szétterjedésének és a környezetbe történõ kibocsátásának az ésszerûen elérhetõ legalacsonyabb szinten tartására szolgáló megoldásokat kell alkalmazni. 4.212. Az átmeneti tároló minden olyan részén, amelyek megközelítése észszerûen feltételezhetõ, biztosítani kell a sugárzás és elszennyezõdés elleni védelmet a normál üzem, a várható üzemi események és feltételezett üzemzavarok során. Az ilyen védelem biztosítsa az átmeneti tároló biztonságos állapotának eléréséhez és fenntartásához szükséges vezénylõ helyiségekbe való bejutást és a benntartózkodást. 4.213. Az összes dózisbecslésnek megfelelõ tartalékkal kell rendelkeznie, hogy a belsõ és külsõ sugárterhelés számításaiban meglévõ bizonytalanságokat is figyelembe vegyék. A számítások becsléseit a vonatkozó mérési adatok alapján ellenõrizni kell. Ahol a dózisszámítások eredményeit befolyásolja a radioaktív szennyezõdésbõl eredõ radioaktív anyag felhalmozódás, ott az átmeneti tároló élettartama alatt jelentkezõ feltételezhetõ maximális értékekkel kell számolni. 4.214. A személyzet dózisterhelésének becslésénél figyelembe kell venni az üzemi és munkaszervezési körülményeket is. A dózisbecslésnek be kell mutatnia a legnagyobb egyéni éves dózisértéket és az átlagos kollektív dózisértéket is. 4.215. A telephelyen a nem sugárveszélyes munkakörben foglalkoztatott személyek sugárterhelése becsléssel határozható meg. A telephelyen kívül élõ lakosság sugárterhelését olyan számított dózisértékek alapján kell meghatározni, melyek a lakosság vonatkoztatási csoportjára vonatkoznak és figyelembe veszik a közvetlen sugárzásból, valamint az egyéb forrásokból származó sugárterhelést is. 4.216. Olyan tervezési megoldásokat kell alkalmazni, amelyek megkönnyítik a leszerelés alatt várhatóan fellépõ sugárterhelések csökkentését. 4.217. A sugárzási, a felületi szennyezettség és a légköri aktivitási szintek alapján zónák szerint csoportosítani kell a munkaterületeket. Biztosítani kell minden zónában a belépés és a benntartózkodás ellenõrzését, valamint a szükséges védõfelszereléseket. 4.218. Tervezési intézkedéseket kell tenni és alkalmas eszközöket biztosítani az átmeneti tároló emelt sugárzási szintû helyiségeibe történõ belépés érzékelésére és az üzemellenõrzõ helyiségben való jelzésére. 4.219. Megfelelõ eszközökkel korlátozni kell az emberek sugárterhelését az átmeneti tároló egyes területein való tartózkodás alkalmával és biztosítani kell, hogy az átmeneti tároló üzemeltethetõ legyen a magas dózisintenzitású területeken való tartózkodás, munkavégzés nélkül. 4.220. Ahol az éves korlát jelentõs hányadát kitevõ sugárterhelésre kell számítani, ott illetéktelenek bejutásának megelõzése érdekében a belépést olyan fizikai eszközökkel kell ellenõrizni, mint távmûködtetésû zárak, zárt ajtók vagy behatolásjelzõk. Bármely személy azonnali menekülését az ilyen helyekrõl nem akadályozhatja semmilyen tervezési megoldás. Ahol ilyen ellenõrzési intézkedések ésszerûen nem valósíthatók meg, ott a védelem azonos szintjét kell más eszközökkel biztosítani. 4.221. Megfelelõ módon biztosítani kell a szennyezett területekre belépõ és munkát végzõ személyek védelmét és a légköri aktivitás, a felületi szennyezettség, valamint a közvetlen sugárzás terjedésének rendszeres idõközönkénti mûszeres ellenõrzését az egyes zónákon belül és között. A megoldások terjedjenek ki a szennyezett területek szellõztetésére a kontamináció szétterjedésének korlátozása érdekében és a szennyezettség széthordásának megelõzésére irányuló megfelelõ intézkedésekre. 4.222. Biztosítani kell a szennyezett területek, továbbá a szennyezett területekrõl származó tárgyak dekontaminálását, amelyekben vagy amelyek környezetében a személyzet tartózkodhat vagy áthaladhat. A jelentõs sugárszennyezõdéssel járó munkavégzéshez helyi telepítésû dekontamináló eszközöket kell biztosítani vagy igazolni kell, hogy az adott körülmények között központi dekontamináló eszköz megfelelõen alkalmazható. 4.223. A nagyaktivitású tárgyak manipulációját távmûködtetésû eszközökkel kell végezni. Az erõsen szennyezett darabok manipulációját zárt, a szennyezettség szétterjedése ellen megfelelõ védelmet nyújtó körülmények között kell végezni. 4.224. A radioaktív szennyezõdésnek kitett rendszereket, rendszerelemeket, és azok bevonattal való ellátását úgy kell tervezni, hogy könnyen dekontaminálhatók legyenek. 4.225. Ahol megoldható, ott a mûszereket alkalmassá kell tenni az üzemi területek sugárzási és légköri aktivitási szintjeinek azonnali, megbízható és pontos jelzésére, és riasztó rendszerrel kell ellátni a szintek jelentõs megváltozásainak jelzésére. Minden ilyen eszköz legyen alkalmas az éppen uralkodó környezeti viszonyok alapján megbízható kijelzésre és riasztásra. 4.226. A hasadási termékek szivárgását a fûtõelembõl a környezetbe több védõgát hivatott visszatartani. Ezek összehangolt tervezésével kell biztosítani, hogy a normál üzemi állapotok, a várható üzemi események és a feltételezett üzemzavarok során a kibocsátások a gyakorlatilag lehetséges minimális értéken maradjanak. Amennyiben az üzemanyag burkolat tömörsége az átmeneti tárolás során sérülhet, a tervezés során biztosítani kell betokozását védõcsõbe vagy egyéb megfelelõ szerkezetbe. 4.227. A tervben elõ kell irányozni a kibocsátást visszatartó védõgátak megfelelõségének üzembehelyezést megelõzõ és üzem közbeni idõszakos ellenõrzését. Javaslatot kell tenni a vizsgálatok gyakoriságára is. Elõnyben kell részesíteni az olyan szerkezeti kialakítást, ahol a a kibocsátást visszatartó védõgát sérülés esetén az üzemanyag kirakása nélkül javítható. 4.8.2. Dozimetriai ellenõrzõ eszközök tervezése 4.228. Olyan eszközöket kell telepíteni, amelyekkel az átmeneti tároló várható üzemi eseményei és feltételezett üzemzavarai során, valamint – a lehetséges legnagyobb mértékben – súlyos balesetek esetén is biztosítani lehet a sugárzási szint mérését. 4.229. Ezek az eszközök legalább az alábbiak:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes